срокът на действие на мерките да изтече.
 (168)
 В съображения 95 — 98 Комисията потвърди, че в КНР е налице голям свободен капацитет, който според оценките четворно превишава общото потребление на пазара на Съюза. В същата връзка в хода на разследването беше потвърдено (вж. съображение 102), че след КНР Съюзът е пазарът с най-голямо потребление на безшевни тръби от неръждаема стомана в света.
 (169)
 При разследването също така стана ясно, че китайските производители износители прилагат дъмпинг и когато изнасят за други пазари. Това е довело до налагането на антидъмпингови мерки спрямо китайските производители износители в няколко държави, вследствие на което достъпните пазари за износ от КНР са ограничени.
 (170)
 Поради това Комисията стигна до заключението, че поне част от големия свободен капацитет в КНР вероятно ще се насочи към пазара на Съюза, ако се допусне срокът на действие на мерките да изтече.
 5.2. Въздействие на прогнозния обем на вноса и влияние върху цените, в случай че мерките бъдат отменени
 (171)
 Въз основа на елементите, описани в раздел 5.1, при разследването беше потвърдено, че ако не се прилагат антидъмпингови мерки, китайските производители износители ще имат сериозен стимул значително да увеличат вноса си на пазара на Съюза. Комисията също така установи, че съществува сериозна вероятност от продължаване на дъмпинга, ако се допусне срокът на действие на мерките да изтече (съображения 106 — 109 по-горе).
 (172)
 С цел да се добие представа за цените на вноса от КНР, ако не се прилагат мерки, Комисията извърши оценка на следните елементи: i) сравнение на цените между цените на вноса от КНР в Съюза, без да се прилага антидъмпингово мито (т.е. цените за внос в режим активно усъвършенстване) и цените на промишлеността на Съюза през разследвания период в рамките на прегледа; и ii) ценовата политика на китайските производители износители на трети пазари (на които няма въведени антидъмпингови мерки).
 (173)
 От направените сравнения стана ясно, че цените на вноса от КНР на пазара на Съюза, без да се плаща антидъмпингово мито, са средно с 44 % по-ниски от цените на промишлеността на Съюза. Освен това анализът на експортната политика на китайските производители сочи, че цените на износа им за други трети пазари като цяло са малко по-ниски от цените на износа им за Съюза. С оглед на това Комисията потвърди, че китайските производители износители прилагат последователна политика за износ на много ниски цени на всички пазари.
 (174)
 Като се има предвид гореизложеното, съществува голяма вероятност дъмпинговият внос от КНР да навлезе на пазара на Съюза в големи обеми и на цени, които значително подбиват цените на производителите от Съюза. Това би се отразило неблагоприятно върху промишлеността на Съюза, тъй като значителният по обем допълнителен внос би занижил продажните ѝ цени и би намалил обема на продажбите и използвания от нея капацитет, а това ще доведе до увеличаване на производствените разходи. Така очакваното увеличение на дъмпинговия внос на ниски цени още по-осезателно ще влоши финансовите резултати на промишлеността на Съюза, по-специално рентабилността ѝ.
 (175)
 Припомняйки големия понастоящем внос от Индия, един китайски производител износител изрази съмнение, че вносът